CELEX: E2021P0002
Language: mt
Date: 2021-05-26 00:00:00
Title: Talba għal Opinjoni Konsultattiva tal-Qorti tal-EFTA minn Norges Høyesterett bid-data tas-26 ta’ Mejju 2021 fil-każ ta’ Norep AS v Haugen Gruppen AS (Il-Kawża E-2/21) 2021/C 417/07

14.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 417/27
            
         
      Talba għal Opinjoni Konsultattiva tal-Qorti tal-EFTA minn Norges Høyesterett bid-data tas-26 ta’ Mejju 2021 fil-każ ta’ Norep AS v Haugen Gruppen AS
      (Il-Kawża E-2/21)
      (2021/C 417/07)
      Fis-26 ta’ Mejju 2021 Norges Høyesterett (il-Qorti Suprema tan-Norveġja) għamlet talba lill-Qorti tal-EFTA, li waslet fir-Reġistru tal-Qorti fil-11 ta’ Ġunju 2021, għal Opinjoni Konsultattiva fil-kawża Norep AS v Haugen Gruppen AS rigward il-mistoqsijiet li ġejjin:
      
                  1.
               
               
                  Il-kunċett ta’ “li jinnegozja” li jinsab fl-Artikolu 1(2) tad-Direttiva 86/653 għandu jiġi interpretat bħala li jippresupponi involviment fl-ordnijiet mingħand il-klijenti lejn il-prinċipal, b’tali mod li l-ordnijiet ma jkunux jistgħu jmorru direttament mingħand il-klijenti lejn il-prinċipal, bħall-fatti ta’ dan il-każ deskritt fil-Kapitolu 3 aktar ’il fuq[ (1)]?
               
            
                  2.
               
               
                  Jekk il-mistoqsija 1 tingħata risposta negattiva, liema fatturi huma rilevanti għall-evalwazzjoni ta’ jekk attività relatata mal-bejgħ għandhiex titqies bħala “negozjar” għall-finijiet tal-Artikolu 1(2) tad-Direttiva 86/653?
               
            
         (1)  Ara t-test sħiħ tat-Talba għal Opinjoni Konsultattiva hawn: https://eftacourt.int/download/2-21-request-ao/?wpdmdl=7454